იამადა ბიმიო

**იამადა ბიმიო** (), დაბადებისას **იამადა ტაკეტარო** (; დ. 25 აგვისტო, 1868 — გ. 24 ოქტომბერი, 1910) — იაპონელი რომანისტი.

## ბიოგრაფია 
ჯიმ რაიხერტი, წიგნის „იამადა ბიმიო — ისტორიული მხატვრული პროზა და თანამედროვე სიყვარული“ (*Yamada Bimyō: Historical Fiction and Modern Love*) ავტორი, წერდა, რომ ბიმიო იყო „1880-იანი წლების ერთ-ერთი ყველაზე გავლენიანი ლიტერატურული რეფორმატორი“, რომელსაც „ინსტრუმენტული როლი“ ჰქონდა *რეკიში შოსეცუს* — იაპონური ისტორიული რომანის თანამედროვე ფორმის — შექმნაში. რაიხერტის თანახმად, 1880-იან წლებში საზოგადოება აღიქვამდა ბიმიოს, 
ლუი ფრედერიკი, *Japan Encyclopedia*-ის ავტორი, წერდა, რომ ბიმიო, კოდა როჰანთან ერთად, იყო „ყველაზე წარმომადგენლობითი ავტორი“ მეიჯის იაპონიაში გამოჩენილი პირველი თანამედროვე ლიტერატურული სკოლისა.

ბიმიო იყო *„კენიუშას“* (, „მელნის ქვის მეგობრები“) მეიჯის ლიტერატურული ჯგუფის წევრი, რომელიც 1885 წლის თებერვალში ჩამოყალიბდა ოძაკი კოიოსთან, ისიბაში შიანთან და მარუოკა კიუკასთან ერთად.

ბიმიო დაქორწინდა მწერალ ტაძავა ინაბუნეზე (ტაძავა კინი) მას შემდეგ, რაც ქალი ტოკიოში ჩავიდა მასთან შესახვედრად. იმ დროს ბიმიოს ფინანსური მდგომარეობა უარესდებოდა, ხოლო ინაბუნეს ოჯახი მდიდარი იყო. იუკიკო ტანაკა აღნიშნავდა, რომ ქორწინება არ შედგებოდა, რომ არა ბიმიოს ფინანსური პრობლემები. ქორწინების დროს ბიმიოს ჰქონდა ურთიერთობები სხვა ქალებთან. ქორწინებამ მიიპყრო პრესის ყურადღება და სამი თვის შემდეგ ბიმიო და ინაბუნე განქორწინდნენ, ხოლო ინაბუნე იძულებული გახდა, სახლში დაბრუნებულიყო.

ბიმიოს ყოფილი ცოლი გარდაიცვალა 1896 წელს და მრავალმა გაზეთმა შეცდომით გააშუქა, რომ მან თვითმკვლელობა ჩაიდინა. მელეკ ორთაბასი აღნიშნავდა, რომ ინაბუნეს გარდაცვალებამ „დიდწილად“ დაასრულა ბიმიოს კარიერა.

ბიმიო გარდაიცვალა 42 წლის ასაკში, სიღარიბეში.
* *კოჩო* (, „პეპელა“, 1889)
* „გენბუნ-იტჩი თეორიის კონტურები“ (, „Genbun-itchi ron gairyaku", 1889) — ავტორი ადარებდა გენბუნ-იტჩის ფუცუბუნს, ანუ სტანდარტულ წერილობით ენას
* *ჯოსო ნო ტანტეი* (, 1902)
* *ჩი ნო ნამიდა* (, 1903)
* *შოსეცუ ჰანე ნეკე ტორი* (, 1903)
* *საბიგატანა* (, 1903)
* „ბაკინის წერის შესახებ მოკლე კომენტარები“ (, „Bakin no bunsho ryakuhyo")

### კრებულები
* *ნაცუკოდაჩი* () — აქ შედის მოთხრობა „მუსაშინო“

## ლიტერატურა
* Ortabasi, Melek. "Tazawa Inabune (1874–1896)". In: Copeland, Rebecca L. and Melek Ortabasi (editors). *The Modern Murasaki: Writing by Women of Meiji Japan (Asia Perspectives: History, Society, and Culture)*. Columbia University Press, August 13, 2013. ISBN 0231510667, 9780231510660. p. 151.
* Reichert, Jim. "Yamada Bimyō: Historical Fiction and Modern Love" (Chapter 4). *In the Company of Men: Representations of Male-male Sexuality in Meiji Literature*. Stanford University Press, 2006. ISBN 0804752141, 9780804752145.
* Sullivan, Daniel J. "Yamada Bimyō's 'Musashino' and the Development of Early Meiji Historical Fiction" (Chapter 2). In: Williams, Philip F. (editor). *Asian Literary Voices: From Marginal to Mainstream*. Amsterdam University Press, 2010. ISBN 978-90-8964-092-5. p. 31–40.
* Wallace, B. Alan, Kirk A. Denton, and Ju-Chan Fulton. "The Ken'yūsha, Ozaki Kōyō, and Yamada Bimyō" (Chapter 10). *The Columbia Companion to Modern East Asian Literature*. Columbia University Press, August 13, 2013. ISBN 0231507364, 9780231507363.
* Morita, James R. *Yamada Bimyo as Novelist*. University of Chicago, Department of Far Eastern Languages and Civilizations, 1968.

## რესურსები ინტერენტში
* იამადა ბიმიო 
* იამადა ბიმიო  

## სქოლიო
კატეგორია:იაპონელი მწერლები
კატეგორია:დაბადებული 1868
კატეგორია:გარდაცვლილი 1910
კატეგორია:იაპონური ლიტერატურა